PAGE  
2

[image: image1.png]


ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO IŠNUOMOTI NEGYVENAMĄSIAS PATALPAS, ESANČIAS

sINTAUTŲ SENIŪNIJOJE, UŽSIENIŲ KAIME, NOVOS G. 1
2009 m. gegužės 28 d. Nr. T-193
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 14 str. 6 d.,  ir savivaldybės tarybos 2004 m. sausio 29 d. sprendimu Nr. T-15 patvirtinta sutarčių rengimo, pasirašymo ir tvirtinimo tvarka, nusprendžia:


1. Leisti viešo konkurso būdu dešimčiai metų išnuomoti 33,35 kv. m ploto negyvenamąsias patalpas, esančias Sintautų seniūnijoje, Užsienių kaime, Novos g.1, šiuo metu patikėjimo teise valdomas Sintautų kultūros centro, komercinei veiklai (Nekilnojamojo turto kadastrinių matavimų byloje Nr. 84/9039 pastatas pažymėtas  šifru – 2H1/p, unikalus pastato Nr. 8498-3007-1021, patalpų indeksai – 1-2 ir 1-3).

2. Pavesti nuolatinei turto nuomos konkurso komisijai, skelbiant viešą konkursą, vadovautis savivaldybės tarybos 2003 m. vasario 20 d. sprendimu Nr. 26 patvirtinta savivaldybės ilgalaikio materialiojo turto nuomos konkurso organizavimo tvarka.


3. Įgalioti Sintautų kultūros centro direktorę su turto nuomos konkurso laimėtoju pasirašyti nuomos sutartį bei perdavimo-priėmimo aktą.

